དེའི་རྗེས་ཀྱི་གཙོ་དོན་གཏམ་བཤད་གནང་སྐབས།རྒྱལ་སྲུང་སློབ་ཆེན་གྱི་དགེ་རྒན་ཆེན་མོ་བ་ཧན་ཞུས་ཏུང་།ནན་ཅིང་སློབ་ཆེན་གྱི་དགེ་རྒན་ཆེ་མོ་བ་ཀྲུའུ་ཧྥུང་།ཀྲུང་གོའི་སྤྱི་ཚོགས་ཚན་རིག་ཁང་གི་ཞིབ་འཇུག་པ་སུན་ཧུང་ཉན།སི་ཁྲོན་སློབ་ཆེན་གྱི་དགེ་རྒན་ཆེན་མོ་བ་ཐང་ལུའུ།བོད་ལྗོངས་མི་རིགས་སློབ་ཆེན་གྱི་ཞིབ་འཇུག་པ་བསོད་ནམས་ཚེ་རིང་།ཀྲུང་གོའི་མི་དམངས་སློབ་ཆེན་གྱི་དགེ་རྒན་ཆེན་མོ་བ་ཀྲང་ཧའེ་ཧྥེང་།ཀྲུང་གོའི་བོད་རིག་པ་ཞིབ་འཇུག་ལྟེ་གནས་ཀྱི་ཞིབ་འཇུག་པ་ཏུའུ་ཡུང་པིན།བོད་ལྗོངས་མི་རིགས་སློབ་ཆེན་གྱི་དགེ་རྒན་ཆེན་མོ་བ་ཉིའུ་ཀྲི་ཧྥུའུ།བོད་རང་སྐྱོང་ལྗོངས་ཞིང་འབྲོག་ཚན་རིག་ཁང་གི་ཞིབ་འཇུག་པ་ཝང་ཝུན་ཧྥེང་སོགས་ཆེད་མཁས་དགུ་ཡིས་སོ་སོས་བོད་ཀྱིས་ཀྲུང་གོ་དང་རྒྱ་གར་གྱི་འབྲེལ་བ་འཕེལ་རྒྱས་གཏོང་བའི་ཁྲོད་ཀྱི་འགག་གནད་རང་བཞིན་གྱི་ནུས་པ་ལྡན་པ།ཉོ་ཚོང་འཐབ་རྩོད་ཨ་རིའི་འབྲེལ་བ་དང་འཛམ་གླིང་གི་ཆབ་སྲིད་གནས་བབ་འགྱུར་སྟངས་གསར་པ།དུས་བབ་གསར་པའི་འོག་ཀྲུང་གོ་དང་བལ་བོ།རྒྱ་གར་གྱི་དཔལ་འབྱོར་བར་ཁྱམས་སྐྲུན་རྒྱུའི་བསམ་གཞི།བོད་ཀྱི་གནད་སྨིན་དབུལ་སྐྱོར་གྱི་རིགས་པའི་གཞུང་ལུགས་དང་ལག་ལེན་འཚོལ་ཞིབ་བྱེད་པ།མཐའ་མཚམས་བཅོས་སྐྱོང་ཁྲོད་ཀྱི་ཆོས་ལུགས་དོ་དམ་གྱི་གནད་འགག་ནི་གཙོ་ཁྲིད་གནང་རྒྱུ།སྨྱན་སྦྱོར་དུས་རབས་སུ་མི་རིགས་ཀྱི་བརྒྱུད་བསྒྲགས་ཤེས་ལྡན་མི་སྣ་གསོ་སྐྱོང་དང་སྤྱི་ཚོགས་བཅོས་སྐྱོང་།དེང་རབས་བོད་བརྒྱུད་ནང་བསྟན་གྱིས་བོད་རིགས་ས་ཁུལ་གྱི་བཅོས་སྐྱོང་དེང་རབས་ཅན་སྐུལ་འདེད་གཏོང་པར་ཐེབས་པའི་ཤུགས་རྐྱེན།བོད་ཀྱིས་མིའི་རིགས་ཀྱི་ལས་དབང་གཅིག་མཐུན་འདུས་གྲུབ་ཀྱི་རིམ་པ་འཛུགས་སྐྱོང་མ་ལག་ཁྲོད་ཀྱི་གོ་གནས་དང་ལས་འགན།ལྗང་མདོག་སྔོན་འགོག་ཚོད་འཛིན་དང་སྐྱེ་ཁམས་ཞིང་ལས་བྱས་ནས་བོད་ཀྱི་གྲོང་གསེབ་དར་རྒྱས་སོགས་ཀྱི་གནད་དོན་ཐད་རིག་གཞུང་སྐོར་གྱི་ལྟ་བ་སྒྲོག་སྦྱོང་གནང་པ་རེད།